Diari Oficial de la Generalitat Valenciana


Sumari del DOGV 6317, del 23-07-2010 (2010/7984)

RESOLUCIÓ de 16 de juny de 2010, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació següent, Guia d'estudis geotècnics per a fonamentació d'edificis i urbanització.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6317

Data del DOGV
:   23-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7984


Data del document
:   16-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * reglamentació de la construcció
    * indústria de la construcció
    * legislació

RESOLUCIÓ de 16 de juny de 2010, del conseller de Medi Ambient, Aigua, Urbanisme i Habitatge, per la qual s'aprova el document reconegut per a la qualitat en l'edificació següent, Guia d'estudis geotècnics per a fonamentació d'edificis i urbanització. [2010/7984]  
A iniciativa de l'Institut Valencià de l'Edificació, ha sigut instruït per la Direcció General d'Habitatge i Projectes Urbans, expedient administratiu per tal d'impulsar l'aprovació del document reconegut identificat en l'encapçalament d'aquest document, d'acord amb els següents  
Fets  
U. L'Institut Valencià de l'Edificació va sol·licitar el 16 d'abril de 2010 l'aprovació de la Guia d'estudis geotècnics per a fonamentació d'edificis i urbanització, com a document reconegut per a la qualitat en l'edificació, d'acord amb el Decret 132/2006, de 29 de setembre, del Consell.  
Dos. L'11 de maig de 2010 la Direcció General d'Habitatge i Projectes Urbans va obrir tràmit d'audiència pública amb la finalitat que les entitats o associacions interessades aportaren totes les al·legacions, observacions o indicacions que consideraren convenient manifestar als textos remesos.  
Tres. Les entitats i associacions consultades en el tràmit d'audiència pública no han presentat al·legacions, per la qual cosa el document proposat s'ha considerat com el definitiu.  
A aquests fets són d'aplicació els següents,  
Fonaments de dret  
Primer. Aquest òrgan és el competent per a l'aprovació d'aquest document reconegut, conforme s'estableix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
Segon. L'Institut Valencià de l'Edificació és competent per a instar l'aprovació d'aquest document reconegut, segons el que disposa l'article 7 del Decret 132/2006.  
Tercer. L'objecte d'aquest document reconegut apareix tipificat en l'article 4, apartat b) del Decret 132/2006, en concordança amb el que estipula, així mateix, l'article 4 del Reial decret 314/2006, de 17 de març, pel qual s'aprova el Codi tècnic de l'edificació.  
Quart. Per a l'aprovació d'aquest document reconegut s'ha seguit el procediment indicat en el capítol II del Decret 132/2006.  
Per raó de tot el que antecedeix, resolc:  
Aprovar el document reconegut per a la qualitat en l'edificació denominat: Guia d'estudis geotècnics per a fonamentació d'edificis i urbanització, amb el codi DRB 02/10.  
Aquest document reconegut serà inscrit en el Registre Especial de Documents Reconeguts d'acord amb el que preveu l'article 10 del Decret 132/2006, de 29 de setembre.  
Contra aquesta resolució, que posa fi a via administrativa, es pot interposar, amb caràcter potestatiu, recurs de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de la publicació en el DOCV, o bé interposar directament recurs contenciós administratiu davant de la Sala Contenciosa Administrativa de València, en el termini de dos mesos.  
València, 16 de juny de 2010.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.